open-index/open-wikipedia-markdown huggingface dataset:
Ángel Di María

**Ángel Fabián Di María Hernández**, coñecido como **Di María**, nado en Rosario o 14 de febreiro de 1988, é un futbolista arxentino. Xoga de centrocampista e o seu actual equipo é o Juventus FC.

## Traxectoria 
[miniatura|100px|esquerda|Di María no [SL Benfica|Benfica.]]
Di María comezou a súa carreira no Rosario Central en 2005 con 17 anos. No club rosarino xogou en total 35 partidos convertendo 6 goles ata xuño de 2007 cando foi transferido xunto ao seu compañeiro de equipo Andrés Díaz ao SL Benfica de Portugal por ao redor de 6 millóns de euros. Di María fora pretendido por Boca Juniors, que ofrecera pola súa fichaxe a cantidade de 6.500.000 $ USA.

En xuño de 2010 fichou polo español Real Madrid por unha cantidade de 25 millóns de €.

Na súa estrea co Real Madrid no Estadio Santiago Bernabéu marcou un gran gol de xogada individual contra Peñarol do Uruguai, nun partido amigable de pretemporada. Nunha enquisa realizada aos lectores do xornal deportivo Marca durante 2010, Di María foi elixido como a mellor incorporación do Real Madrid ese ano.

## Selección nacional 
O mediocampista xogou coa Selección de fútbol da Arxentina na categoría Sub-20 no Campionato Suramericano Sub-20 de 2007 (onde anotou 2 goles e o seu equipo foi subcampión) como na Copa Mundial de Fútbol Sub-20 de 2007, onde tivo o seu mellor rendemento. Di María xogou de titular nos 3 partidos da primeira fase, e anotou un gol a Panamá na goleada de 6-0. Anotou nos oitavos de final ante Polonia na vitoria 3-1 da Arxentina, e nas semifinais anotou o seu mellor gol ante Chile na vitoria 3-0. En total anotou 3 goles e o seu equipo foi campión.

En 2008 volveu defender á súa selección onde participou nos Xogos Olímpicos de Pequín 2008, obtendo a medalla de ouro nesta disciplina e marcando o gol do triunfo na final ante Nixeria. comezara o torneo como suplente e terminou sendo unha das figuras do equipo.

Logo do seu moi bo desempeño nos Xogos, o xogador foi convocado para as eliminatorias do Mundial de Suráfrica 2010. Fixo o seu debut o 6 de setembro ante Paraguai. O seu segundo partido coa albiceleste foi contra Venezuela entrando en substitución por Maxi Rodríguez aos 74 minutos do partido. No seu terceiro partido, fíxose expulsar irresponsablemente no encontro ante Bolivia por agresión. Arxentina terminou perdendo devandito encontro por unha histórica goleada de 6-1 e posteriormente o tribunal de disciplina da CONMEBOL deulle 4 datas de suspensión por aquela agresión.

## Palmarés 
### Campionatos nacionais 
### Copas internacionais 
## Notas 
## Véxase tamén 
### Ligazóns externas 
* Ficha en Topforward
* Ficha en bdfa.com
Peido de lobo

Os **peidos de lobo**, tamén coñecidos coma **fungos de sapo** e **bufos de vella** son nomes comúns de varios fungos (basidomicetos) da familia das licoperdáceas de corpo frutífero globoso, abrancazados por fóra e que poden chegar aos 24&nbsp;cm de diámetro, ao principio cheos dunha gleba branca, maciza (comestíbel) que ao madurecer se transforma nun po pardo formado polas esporas.

En inglés coñécense co nome de *puffball*. Inclúen os xéneros *Calvatia*, *Calbovista* e mais *Lycoperdon*. Todas os falsos peidos de lobo son tóxicos, ademais de xotos e de gusto amargo. Cómpre evitar o xénero *Scleroderma*, que ten unha gleba purpúrea.

## Etnografía 
Refrán: *Meniño encetado, auga da fonte e po de peido de lobo* (referíndose ás `propiedades terapéuticas do fungato. Aplicábase sobre as feridas coma antibiótico e cicatrizante).
## Clasificación 
Ordes principais:
* **Lycoperdales, Tulostomatales, Nidulariales (relacionado cos Agaricales)**
** Basidiomycetes : Agaricales : Lycoperdaceae : *Calvatia*
*** *Calvatia booniana* 
*** *Calvatia bovista* (*Handkea utriformis*) 
*** *Calvatia craniiformis* 
*** *Calvatia cyathiformis* 
*** *Calvatia fumosa* (Handkea fumosa) 
*** *Calvatia gigantea* 
*** *Calvatia lepidophora* 
*** *Calvatia rubroflava* 
*** *Calvatia sculpta* -
*** *Calvatia subcretacea* (*Handkea subcretacea*) 
** Basidiomycetes : Agaricales : Lycoperdaceae : *Lycoperdon*
*** *Lycoperdon foetidum* (*Lycoperdon nigrescens*) 
*** *Lycoperdon perlatum* - fungato 
*** *Lycoperdon pulcherrimum* 
*** *Lycoperdon pusillum*
*** *Lycoperdon pyriforme*
** Basidiomycetes : Agaricales : Lycoperdaceae : *Vascellum*
*** *Vascellum curtisii* 
*** *Vascellum pratense*
* **Geastrales e Phallales (relacionado cos Cantharellales)**,
** Basidiomycetes : Phallales : Geastraceae : *Geastrum*
*** *Geastrum coronatum* 
*** *Geastrum fornicatum* 
*** *Geastrum saccatum*
* **Sclerodermatales (relacionado cos Boletales)**
** Basidiomycetes : Boletales : Sclerodermataceae : *Scleroderma*
*** *Scleroderma areolatum* 
*** *Scleroderma bovista* 
*** *Scleroderma cepa* 
*** *Scleroderma citrinum* - feixó do demo
*** *Scleroderma meridionale*
*** *Scleroderma michiganense* 
*** *Scleroderma polyrhizum*
*** *Scleroderma septentrionale*
* así coma varias falsas trufas (Hypogaeic gasteromycetes) relacionados con diferentes ordes de hymenomycete.

Do mesmo xeito, as verdadeiras trufas (Tuberales) son Ascomycota gasteroides. Os seus ascocarpos chámanse tuberotecias.

## Galería de imaxes 

Ficheiro:Puffball fungai.jpg|Esporas a sair dun peido de lobo
Ficheiro:Lycoperdon pyriforme Sasata scale.jpg|*Lycoperdon pyriforme*
Ficheiro:COB 2460.jpg|"Lycoperdon perlatum"

## Notas 
## Véxase tamén 
### Outros artigos
Ceides, Carballedo, Carballedo

**Ceides** é un lugar da parroquia de Carballedo, no concello de Carballedo. Segundo o INE en 2010 tiña 33 habitantes (18 mulleres e 15 homes), o que supón unha diminución respecto do ano 2000 cando tiña 36 habitantes. En 2016 tiña 28 habitantes, 14 mulleres e 14 homes, segundo o INE.

Polas súas inmediacións pasa o río Búbal.

## Toponimia 
O topónimo pode estar emparentado co antropónimo musulmán . Ningunha outra localidade galega leva este nome.

## Notas 
## Lugares e parroquias
### Lugares de Carballedo
### Parroquias de Carballedo
The Island of Dr. Moreau

***The Island of Doctor Moreau*** pode referirse a:

* ***A illa do doutor Moreau***, unha novela de ficción científica escrita por H. G. Wells en 1896.
* ***The Island of Doctor Moreau***, un filme de 1977 protagonizado por Burt Lancaster e Michael York.
* ***The Island of Doctor Moreau***, un filme de 1996 protagonizado por Marlon Brando e Val Kilmer.
Un Express de l'Avenir

'''''Un Express de L'Avenir'''* é un relato de corte futurista do escritor francés Michel Verne, fillo do tamén escritor Jules Verne. Foi publicado por vez primeira en novembro de 1895, nunha revista mensual composta tanto de historias ficticias como doutros artigos diversos chamada "*The Strand Magazine''". O conto narra a visita do protagonista á compañía do coronel Pierce, o inventor dun sistema de ferrocarril subterráneo que une a Boston con Liverpool, atravesando o océano Atlántico.
Dalgunha maneira, este relato supón unha das primeiras referencias ao proxecto (até o momento so unha hipótese) de túnel transatlántico.

## Véxase tamén 
### Ligazóns externas 
* Versión do relato en inglés
The Island of Dr. Moreau (filme de 1996)

***The Island of Dr. Moreau*** é unha adaptación cinematográfica do clásico de H. G. Wells *A illa do doutor Moreau*, dirixida por John Frankenheimer e estrada en 1996.

## Sinopse 
No 2010, o doutor Moreau (Marlon Brando) conseguiu lograr o imposible: empregar ADN humano en animais para facelos máis semellantes ás persoas á vez que reprime os seus instintos salvaxes para facelos sen maldade nin odio. Logo de moitos experimentos, só un dos espécimes resulta satisfactorio e ós restantes son drogados para evitar que tornen nas súas formas animais. Ademais son controlados por descargas eléctricas que lles producen os chips implantados no seu corpo. Malia isto, unha das bestas atopa o xeito de evitar a terapia eléctrica e cando llo revela a outros, os híbridos toman o control da illa.

Un dos aliados do Dr. Moreau é o Dr. Montgomery (Val Kilmer), un científico que se volve tolo pola súa intensa devoción ó doutor Moreau e polo abuso intenso de drogas. Edward Douglas é un negociador das Nacións Unidas, e tamén o único sobrevivente dun accidente aéreo no mar. Este é levado á illa de Moreau polo Dr. Montgomery, e convértese no seu prisioneiro. Horrorizado polos monstruosos experimentos do doutor Moreau e temeroso pola súa propia vida, Douglas recibe axuda da filla do doutor, Aissa, para poder fuxir da illa, pero os seus plans trúncanse por culpa de Montgomery e os seus lacaios.

## Personaxes 
* Marlon Brando como Dr. Moreau
* Val Kilmer como Dr. Montgomery
* David Thewlis como Edward Douglas
* Fairuza Balk como Aissa
* Daniel Rigney como Home-hiena
* Temuera Morrison como Azazello
* Nelson de la Rosa como Majai
* Peter Elliott como Assassimon
* Mark Dacascos como Lo-Mai
* Ron Perlman como Sayer of the Law
* Marco Hofschneider como M'Ling
* Miguel López como Waggdi
* Neil Young como Home-xabaril
* David Hudson como Bison Man
* Clare Grant como Fox Lady
* Kitty Silver como Sow Lady #1
* Fiona Mahl como Sow Lady #2
* William Hootkins como Kiril

## Notas 
## Véxase tamén 
### Ligazóns externas 
* Ficha na IMDb
The Island of Dr. Moreau (filme de 1977)

***The Island of Dr. Moreau*** é un filme de ficción científica baseado na novela de H. G. Wells *A illa do doutor Moreau*. Está dirixida por Don Taylor e foi estreada en 1977.

## Sinopse 
Ano 1912. Andrew Braddock é un náufrago que foi parar a unha illa solitaria do Pacífico. Practicamente inconsciente, Braddock é rescatado do ataque duns estraños animais por Montgomery, un home do lugar que o leva a unha preciosa casa localizada no centro da illa. O dono da casa é o doutor Moreau, un científico que vive cunha moza chamada María. Braddock comeza a sentir curiosidade polo traballo do doutor, e vai descubrindo a finalidade dos experimentos do sinistro doutor, que trata de dar aparencia e comportamento humanos a unha serie de animais... Adaptación da novela de H. G. Wells.
 
En 1996 fíxose un *remake*, (*The Island of Dr. Moreau*), con Marlon Brando no papel do Dr. Moreau, aquí interpretado por Burt Lancaster.

## Personaxes 
## Notas 
## Véxase tamén 
### Ligazóns externas 
* Ficha na IMDb 
* Ficha en Filmaffinity 
* Ficha en AllMovie
Maximum Overdrive

***Maximum Overdrive*** é un filme de terror dirixido e escrito polo novelista Stephen King. Foi estreado en 1986. Maximun Overdrive é o primeiro e derradeiro filme dirixido por Stephen King. A banda sonora está composta integramente pola banda de hard rock AC/DC.

## Sinopse 
No ano 1986, durante tres días, a Terra está baixo a influencia dun misterioso cometa, aparentemente inofensivo, que dota de vida ás máquinas, as cales comezan a facer cousas estrañas. Ó principio, os problemas aparentan ser menores: as bombas de gasolina deixan de funcionar, os videoxogos descontrólanse totalmente e as máquinas de refrescos devolven as latas ao chou. Pero axiña, os ataques serán máis graves, e sen un lugar seguro onde agocharse un grupo de persoas refúxiase na parada de camioneiros Dixie Boy, onde clientes e empregados tratan de gañarlle a partida ás máquinas. Cunhas armas agochadas no soto da parada de camións, Bill Robinson (Emilio Estevez) conduce a un grupo cara ao mar aberto nun derradeiro esforzo por salvarse a si mesmo, ós seus compañeiros e a toda a especie humana.

## Personaxes 
* Emilio Estevez como William "Billy" Robinson
* Pat Hingle como Bubba Hendershot
* Laura Harrington como Brett
* Yeardley Smith como Connie
* Frankie Faison como Handy
* Leon Rippy como Brad
* Christopher Murney como Camp Loman
* John Short como Curtis
* J. C. Quinn como Duncan Keller
* Holter Graham como Deke Keller
* Barry Bell como Steve Gayton
* Patrick Miller como Joey
* J. Don Ferguson como Andy

## Véxase tamén 
### Ligazóns externas 
* 
* Ficha en BoxOfficeMojo
Johannes Schmidt

**Johannes Friedrich Heinrich Schmidt**, nado en Prenzlau (Brandeburgo) o 29 de xullo de 1843 e finado en Berlín o 4 de xullo de 1901, foi un lingüista alemán. Desenvolveu a chamada *Wellentheorie* (teoría das ondas) da evolución das linguas.

## Traxectoria 
Recibiu educación nas Universidades de Bonn e Jena onde estudou filoloxía (lingüística histórica) co gran indoeuropeísta August Schleicher e especializouse en indoeuropeo, especialmente en linguas eslavas. Obtivo un doutoramento en 1865 e traballou desde 1866 como profesor no *gymnasium* en Berlín.

En 1868 a Universidade de Bonn invitouno a tomar posesión como profesor de alemán e linguas eslavas. En Bonn publicou a obra *Die Verwandtschaftsverhältnisse der indogermanischen Sprachen* ('As relacións das linguas indoeuropeas', 1872), onde aparece presentada a súa *Wellentheorie* ('teoría das ondas'). Segundo esta, novos trazos dunha lingua espállanse desde un punto central en círculos concéntricos cada vez máis febles, de forma semellante ás ondas que se crean cando se bota unha pedra na auga. Isto pode levar a que linguas diferentes converxan. A teoría opúñase á doutrina da lei fonética introducida polos neogramáticos en 1870.

Desde 1873 a 1876 Schmidt foi profesor de filoloxía na Universidade de Graz en Austria. En 1876 volveu a Berlín, onde traballo como profesor na Universidade Humboldt.

## Véxase tamén 
### Bibliografía 
* *Zur Geschichte des indogermanischen Vocalismus (1ª parte).* Weimar, H. Böhlau (1871).
* *Die Verwandtschaftsverhältnisse der indogermanischen Sprachen.* Weimar, H. Böhlau (1872).
* *Zur Geschichte des indogermanischen Vocalismus (2ª parte).* Weimar, H. Böhlau (1875).
* *Die Pluralbildungen der indogermanischen Neutra.* Weimar, H. Böhlau (1889).
* *Die Urheimat der Indogermanen und das europäische Zahlsystem*, (1890).
* *Kritik der Sonantentheorie. Eine sprachwissenschaftliche Untersuchung.* Weimar, H. Böhlau (1895).
Foi coeditor con Ernst Kuhn da *Zeitschrift für vergleichende Sprachforschung* (‘Revista para a investigación lingüística comparada’) desde 1875 ata 1901.

### Ligazóns externas 
*
Ballstretching

miniatura|dereita|200px|Ballstretching por medio dun colar de coiro.
miniatura|dereita|200px|Ballstretching por medio dun anel metálico.

O **ballstretching** (en inglés, **estiramento do escroto**), é unha práctica consistente en lograr a dilatación do escroto para conseguir a súa elongación.

## Características 
O ballstretching adoita ter como obxectivo conseguir que a bolsa escrotal pendure máis abaixo do que é habitual. Este alongamento pode ser temporal ou definitivo, pero o máis habitual é que o escroto conserve parcialmente a súa capacidade de regresar practicamente ó seu tamaño inicial. Porén, a insistencia na aplicación de métodos de alongamento do escroto pode conseguir que non recupere a súa dimensión orixinal.

O ballstretching conséguese por medio da utilización de aparellos encamiñados a forzar o descenso dos testículos. Poden constar de diferentes pezas metálicas anulares que cinguen os testículos e actúan por gravidade, pola acción do seu peso. O mesmo efecto produce a aplicación de colares de coiro que, apreixando o escroto, forzan o descenso dos testículos e a dilatación da pel.

Tamén se empregan bombas de baleiro e inxeccións salinas nos testículos para conseguir que estes aumenten de tamaño.

## Riscos para a saúde 
A práctica do ballstretching entraña riscos para a saúde, por exemplo danos nos testículos, e pode afectar á produción de espermatozoides. É posible que se vexan afectados os vasos sanguíneos da área, así como diferentes condutos e tecidos do aparello reprodutor. Especialmente perigosa é a obstaculización da circulación sanguínea na zona testicular.

Máis frecuente é que se produza irritación a nivel cutáneo, causada polo contacto dos materiais cos que están feitos os aparellos empregados. Tamén pode producir reaccións alérxicas a falta de hixiene provocada pola dificultade de lavar as zonas en contacto con estes aparellos.

## Véxase tamén 
### Ligazóns externas 
* *Scrotal Stretching*, na wiki de bmezine.com
Ekpe Udoh

**Ekpe Udoh**, nado o 20 de maio de 1987 en Edmond, Oklahoma, é un ex xogador profesional de baloncesto estadounidense. Xogou na Universidade de Baylor e foi elixido no draft de 2010 da NBA polos Golden State Warriors na sexta posición.

## Traxectoria 
### Universidade 
Xogou durante tres tempadas, dúas en Michigan e unha en Baylor, onde conseguiu 8.4 puntos, 6.3 rebotes e 1.5 asistencias en 103 partidos. Ekpe foi nomeado rookie da semana en catro ocasións, xogador defensivo do ano coma júnior e incluído no equipo defensivo e no equipo de rookies, tamén coma júnior.

### NBA 
No draft de 2010, Udoh foi elixido na 6ª posición polos Golden State Warriors. Debido a unha lesión na man, Udoh non xogou un partido da NBA ata o 11 de decembro de 2010, cando fixo o seu debut contra os Miami Heat, xogando 3 minutos nos que anotou 2 puntos.

O 13 de marzo de 2012, foi traspasado aos Milwaukee Bucks xunto a Monta Ellis e Kwame Brown a cambio de Andrew Bogut e Stephen Jackson.

O 3 de setembro de 2014, Udoh asinou cos Los Angeles Clippers.

## Notas 
## Véxase tamén 
### Ligazóns externas 
* Perfil en NBA.com 
* Perfil nos Baylor Bears
Jonny Greenwood

**Jonathan Richard Guy Greenwood**, nado o 5 de novembro de 1971 en Oxford, é un músico e compositor inglés, coñecido por ser membro da banda de rock alternativo Radiohead.

Greenwood é un multi-instrumentista, pero en Rediohead fai labores principalmente de guitarrista e teclista. Ademais toca a viola, o xilófono, o glockenspiel, o ondas Martenot, o banjo, a harmónica e a batería. Tamén realiza labores na parte electrónica de Radiohead, traballando con sons xerados por ordenador e con samplers. Compuxo a banda sonora das películas *Bodysong*, *There Will Be Blood* e *Norwegian Wood*. É o irmán máis novo do seu compañeiro en Radiohead Colin Greenwood.
Ben Deily

**Ben Deily** é un músico e compositor estadounidense, coñecido por se un dos fundadores, compositores e vocalistas (xunto con Evan Dando) da banda de rock alternativo de Boston The Lemonheads.
Tempada 2009-10 da NBA

A **Tempada 2009-10 da NBA** foi a sexaxesimocuarta de la historia da competición norteamericana de baloncesto. Os Dallas Mavericks foron os anfitrións do All-Star Game da NBA 2010, que se celebrou o 14 de febreiro de 2010 no Cowboys Stadium de Arlington, Texas. Os Charlotte Bobcats e os Philadelphia 76ers estrenaron novo uniforme.

## Clasificacións 
### Por división 
### Por conferencia 
Actualizado 11 de abril de 2010

* Aparecen en cor verde as franquías que se clasificaron para disputar os Playoffs.
**x**- Clasificado para playoffs
**y**- Campión de división
**c**- Vantaxe de campo nos playoffs de conferencia
**z**- Vantaxe de campo en todos os playoffs

## Playoffs 
 O campión da edición 2009-2010 da NBA foi o **Los Angeles Lakers**.

## Líderes por Estatísticas 
## Premios 
### Recoñecementos individuais 
* **MVP da Tempada**
** LeBron James, Cleveland Cavaliers
* **Rookie do Ano**
** Tyreke Evans, Sacramento Kings
* **Mellor Defensor**
** Dwight Howard, Orlando Magic
* **Mellor Sexto Home**
** Jamal Crawford, Atlanta Hawks
* **Xogador Máis Mellorado**
** Aaron Brooks, Houston Rockets
* **Xogador Máis Deportivo**
** Grant Hill, Phoenix Suns
* **Adestrador do ano**
** Scott Brooks, Oklahoma City Thunder
* **Mellor Quinteto da Tempada**
**  Dwyane Wade, Miami Heat
**  Kobe Bryant, Los Angeles Lakers
**  LeBron James, Cleveland Cavaliers
**  Kevin Durant, Oklahoma City Thunder
**  Dwight Howard, Orlando Magic
* **Segundo Mellor Quinteto da Tempada**
**  Steve Nash, Phoenix Suns
**  Deron Williams, Utah Jazz
**  Carmelo Anthony, Denver Nuggets
**  Dirk Nowitzki, Dallas Mavericks
**  Amar'e Stoudemire, Phoenix Suns
* **Terceiro Mellor Quinteto da Temporada**
**  Joe Johnson, Atlanta Hawks
**  Brandon Roy, Portland Trail Blazers
**  Tim Duncan, San Antonio Spurs
**  Pau Gasol, Los Angeles Lakers
**  Andrew Bogut, Milwaukee Bucks
* **Mejor Quinteto defensivo de la Temporada**
**  Rajon Rondo, Boston Celtics
**  Kobe Bryant, Los Angeles Lakers
**  LeBron James, Cleveland Cavaliers
**  Gerald Wallace, Charlotte Bobcats
**  Dwight Howard, Orlando Magic
* **Segundo Mellor Quinteto defensivo da NBA**
**  Thabo Sefolosha, Oklahoma City Thunder
**  Dwyane Wade, Miami Heat
**  Josh Smith, Atlanta Hawks
**  Anderson Varejao, Cleveland Cavaliers
**  Tim Duncan, San Antonio Spurs
* **Mellor Quinteto de Rookies da Tempada**
**  Brandon Jennings, Milwaukee Bucks
**  Stephen Curry, Golden State Warriors
**  Tyreke Evans, Sacramento Kings
**  Darren Collison, New Orleans Hornets
**  Taj Gibson, Chicago Bulls
* **Segundo Mellor Quinteto de Rookies da NBA**
**  Marcus Thornton, New Orleans Hornets
**  James Harden, Oklahoma City Thunder
**  Jonny Flynn, Minnesota Timberwolves
**  Jonas Jerebko, Detroit Pistons
**  DeJuan Blair, San Antonio Spurs

### Xogador do mes 
### Rookie do mes 
### Adestrador do mes 
### Xogador da semana 
## Notas 
## Véxase tamén 
### Ligazóns externas 
* Web oficial da NBA
José Manuel Sieira Míguez

**José Manuel Sieira Míguez**, nado na Coruña o 15 de decembro de 1947, é un xuíz e político galego.

## Traxectoria
Licenciado en dereito pola Universidade de Santiago de Compostela en 1970 ingresou na carreira xudicial dous anos máis tarde. Foi destinado como xuíz aos xulgados de Aracena, Astorga, Torrelavega e Arcos de la Frontera, ata que en 1978 pasou á maxistratura de traballo de Xerez da Fronteira. En paralelo a este cargo, comezou a traballar para o ministerio de Traballo e en 1979 foi secretario do Fondo de Garantía Salarial. En 1980 foi nomeado gobernador civil de Granada polo goberno de Adolfo Suárez, posto que perdeu co relevo político na Moncloa de 1982.

Dende 2010 é presidente da sala do Contencioso-Administrativo do Tribunal Supremo de España. En calidade de tal fixo un voto particular contra a ilegalización de Sortu.
John Malkovich

**John Gavin Malkovich** nado en Christopher (Illinois) o 9 de decembro de 1953, é un actor, produtor e director de cine e teatro estadounidense. Ó longo de 30 anos de carreira, Malkovich apareceu en máis de 70 filmes. Polos seus papeis en *Places in the Heart* e *In the Line of Fire* recibiu nomeamentos ós Premios Oscar. Tamén apareceu e filmes louvados pola crítica como *O imperio do sol*, *The Killing Fields*, *As amizades perigosas*, *Of Mice and Men*, *Con Air*, *Being John Malkovich*, e *RED*, e produciu moitos filmes como *Juno* e *The Perks of Being a Wallflower*.

## Traxectoria 
Malkovich naceu en Christopher, Illinois. Segundo o propio Malkovich, non está certo de se a súa ascendencia paterna é croata, montenegrina ou bosníaca. O seu pai, Daniel foi moi polifacético (escritor, xornalista, fotógrafo), destacando o seu labor na conservación do patrimonio arquitectónico e natural. A súa nai Joe Anne era de ascendencia francesa, alemá, escocesa e inglesa. Foi editora dun xornal local de Benton (Illinois), onde Johnn pasou a súa infancia, e era propietaria do *Benton Evening News* e do *Outdoor Illinois* Foi á Universidade do Estado de Illinois, pero non rematou os seus estudos e, finalmente, decantouse polo teatro e máis tarde polo cinema.

Malkovich ten tres irmás máis novas e un irmán máis vello. Estivo casado coa tamén actriz Glenn Headly entre os anos 1982 e 1988. Máis tarde, en 1989, casou coa súa actual esposa Nicoletta Peyran, asistente de dirección, a quen coñeceu na rodaxe do filme *The Sheltering Sky*. Teñen unha filla, Amadine, nada en 1990, e un fillo, Lowry, nado en 1992.

Gran fan de cultura mediterránea, viviu na Provenza durante moitos anos e visita regularmente Cataluña, xa que é un apaixonado da arquitectura modernista e un grande experto sobre a figura do arquitecto Josep Maria Jujol.

## Filmografía 
### Actor 
### Director 
* *Johnny Loves Bobby* (1989)
* *Strap-Hanging* (1999)
* *The Dancer Upstairs* (2002)
* *Hideous Man* (2002)
* *Blazing Satchels* (2008)
* *Lady Behave*

### Guión 
* *Hideous Man* (2002)

### Produtor 
* *The Accidental Tourist* (1988) (produtor executivo)
* *Ghost World* (2001)
* *The Dancer Upstairs* (2002)
* *The Libertine* (2004)
* *Kill the Poor* (2006)
* *Art School Confidential* (2006)
* *Juno* (2007)

## Notas
Being John Malkovich

***Being John Malkovich*** é un filme dirixido por Spike Jonze que se estreou en 1999.

## Sinopse 
A vida de Craig Schwartz (John Cusack) está chegando ó remate dun ciclo. Craig é un marionetista cun gran talento que traballa na rúa, pero el ten a impresión de que a súa vida non ten ningún senso. Nova York cambiou moito e a xente non lle presta moita atención. Leva dez anos casado con Lotte (Cameron Diaz), que traballa nunha tenda de animais e está obsesionada co seu traballo. El consegue atopar un choio no andar 7'5 do edificio Mertin-Flemmer de Manhattan, onde hai unha pequena porta a través da cal pode acceder ó cerebro de John Malkovich.

## Personaxes 
* John Cusack como Craig Schwartz
* Cameron Diaz como Lotte Schwartz
* Catherine Keener como Maxine Lund
* John Malkovich como el mesmo
* Orson Bean como Dr. Lester / Capitán Mertin, a cabeza de Lester.

## Galardóns e nomeamentos 
* 1999: 3 Nomeamentos ó Oscar: director, actriz secundaria (Catherine Keener), guión orixinal.
* 1999: 4 Nomeamentos ó Globo de Ouro, incluíndo Mellor película-comedia e guión.
* 1999: BAFTA: Mellor guión (Charlie Kaufman).
* 1999: Asociación de críticos d'Os Ánxeles: mellor guión.
* 1999: Nomeada ó Premio César: Mellor película estranxeira.
* 1999: 3 premios do Círculo de críticos de Nova York, incluíndo mellor debut cinematográfico.
* 1999: Premio FIPRESCI no Festival de Venecia.

## Notas 
## Véxase tamén 
### Ligazóns externas 
* Ficha en Filmaffinity 
* Ficha na IMDb
A illa do doutor Moreau

***A illa do doutor Moreau*** (en ) é unha novela de ciencia ficción de 1896 escrita por H. G. Wells. O texto da novela é a narración de Edward Prendick, un náufrago rescatado que é deixado na illa do doutor Moreau, un científico tolo que crea ser humanos a partir de animais mediante a vivisección. A novela trata un gran número de temas filosóficos, incluíndo a dor e a crueldade, a responsabilidade moral, a identidade humana e a interferencia humana na natureza. Wells describiuna como "un exercicio de blasfemia xuvenil".

*A illa do doutor Moreau* é un clásico da ciencia ficción temperá e é un dos libros de Wells máis coñecidos. A novela é unha das primeiras descricións do tema de ciencia ficción "elevación biolóxica" no que unha raza máis avanzada intervén na evolución dunha especie animal co obxectivo de elevala a un nivel maior de intelixencia. Foi adaptado ó cinema e a outros medios en varias ocasións.

Foi traducida ó galego por Onofre Savaté e publicado por Edicións Positivas en 2005. 

## Notas
Jaden Smith

**Jaden Christopher Syre Smith**, nado o 8 de xullo de 1998 en Malibú (California) é un actor, rapeiro e bailarín estadounidense. É fillo da actriz e cantante Jada Pinkett Smith e do actor e rapeiro Will Smith. Ten dous irmáns, Willow Smith e Trey Smith. É coñecido polos seus papeis en filmes como *The Pursuit of Happyness*, *The Day the Earth Stood Still*, e *The Karate Kid*.

## Filmografía 
### Cine 
### Televisión 
## Véxase tamén 
### Ligazóns externas 
* Ficha na IMDb 
* Web oficial
Camille Saint-Saëns

**Charles Camille Saint-Saëns**, nado en París o 9 de outubro de 1835 e finado en Alxer o 16 de decembro de 1921, foi un compositor, director de orquestra, organista e pianista francés de música clásica.

## Traxectoria 
Foi un virtuoso pianista e tamén un excelente improvisador co órgano, ademais de escritor, caricaturista e viaxeiro. Saint-Saëns desempeñou un papel excepcional na renovación da música francesa, tanto no aspecto docente -tivo como alumnos, entre outros, a Gabriel Fauré e a André Messager-, como, sobre todo, pola súa actividade en favor da música nova: foi un dos fundadores da «Société Nationale de Musique», destinada a tocar e difundir a música francesa. Está considerado un elemento esencial da renovación da música francés, canda a Claude Debussy e a Maurice Ravel.

## Véxase tamén 
### Ligazóns externas 
*
Tuneladora

miniatura|dereita
Unha **tuneladora** é unha máquina capaz de escavar túneles a sección completa, á vez que colabora na colocación dun sostemento para este de forma provisional ou definitiva.

## Características 
A escavación realízase normalmente mediante unha cabeza xiratoria equipada con elementos de corte e accionada por motores hidráulicos (alimentados á súa vez por motores eléctricos, dado que a alimentación xeral da máquina se realiza con enerxía eléctrica), aínda cando tamén existen tuneladoras menos mecanizadas sen cabeza xiratoria.

O pulo necesario para adiantar conséguese mediante un sistema de gatos perimetrais que se apoian no último anel de sostemento colocado ou en zapatas móbiles (denominadas *grippers*), accionados tamén por gatos que as empuxan contra a parede do túnel, de forma que se obtén un punto fixo desde onde empuxarán.

## Véxase tamén 
### Ligazóns externas 
* Descrición dos distintos tipos de tuneladora
Fumarola

miniatura|dereita
Coñécese por **fumarola** a mestura de gases e vapores que xorden polas fendas exteriores dun volcán, é dicir, por fóra do seu cráter, a temperaturas moi elevadas. Tamén se desprenden das coadas de lava. A súa composición varía segundo a temperatura a que son emitidas, de tal maneira que esta vai cambiando ao longo do "ciclo de vida" dunha fumarola. Distínguense catro grupos: secas, ácidas, alcalinas e frías.

## Notas 
## Véxase tamén 
### Ligazóns externas 
**USGS Photo Glossary: Fumarole*
Nyugat

***Nyugat*** ("*Occidente*") foi a revista fundamental da literatura húngara do século XX. Publicouse en Budapest entre o 1 de xaneiro de 1908 e o 1 de agosto de 1941. O seu primeiro número non se publicou como di a súa portada o 1 de xaneiro de 1907 senón no Nadal de 1907. A revista xogou un papel moi importante na renovación da literatura húngara e nela colaboraron autores relevantes da época como Dezső Kosztolányi. Acabou pechondo coa morte de Mihály Babits en 1941. Na portada pode verse a medalla conmemorativa de Kelemen Mikes de Beck Ö. Fülöp.

## Véxase tamén 
### Ligazóns externas 
* *Nyugat e a súa época*, de Zoltán Kenyeres.
Mihály Babits

**Mihály Babits**, nado en Szekszárd o 26 de novembro de 1883 e finado en Budapest o 4 de agosto de 1941, foi un poeta e tradutor nobre húngaro, pertencente ao grupo literario vinculado coa revista *Nyugat*.

## Véxase tamén 
### Ligazóns externas 
* Biografía e poemas
Universidade Eötvös Loránd

A **Universidade Eötvös Loránd**, tamén coñecida polas súas siglas **ELTE**, é unha universidade fundada en 1635 en Hungría, e ten a súa sede en Budapest. Recibe o seu nome do físico Loránd Eötvös. Nela estudaron grandes personalidades húngaras como Mihály Babits ou László Sólyom.

## Véxase tamén 
### Ligazóns externas 
* Páxina oficial da Universidade Eötvös Loránd
Premio Fulkerson

O **premio Fulkerson** é un premio outorgado pola Sociedade de Programación Matemática (MPS) e a American Mathematical Society (AMS), para os autores de artigos científicos destacados na área da matemática discreta. Cada tres anos, son premiados até tres artigos no Simposium Internacional da MPS.

Orixinalmente, os premios (que ascenden a $1500) cargábanse a un fondo conmemorativo administrado pola AMS, creado por amigos do matemático Delbert Ray Fulkerson para fomentar a excelencia nos ámbitos da investigación. Os premios están actualmente financiados por un fondo administrado pola MPS.

## Véxase tamén 
### Ligazóns externas 
* Sitio oficial cos gañadores
Robert Michels

**Robert Michels**, nado en Colonia o 9 de xaneiro de 1876 e finado en Roma o 3 de maio de 1936, foi un sociólogo alemán especializado no comportamento político das elites intelectuais. Foi alumno de Max Weber.

## Véxase tamén 
### Ligazóns externas 
* Lei de Michels e listas de partidos
El Tea

***El Tea*** foi un periódico editado primeiramente en Ponteareas, despois en Vigo e por último en Pontevedra, de 1908 a 1936.

## Historia e características 
Subtitulado *Decenario defensor de los intereses agrarios*, apareceu o 5 de setembro de 1908. Saíu os sábados ata agosto de 1920 en que se converteu en decenario e se trasladou a Vigo (1914) e Pontevedra (1920). Fundado e dirixido nos primeiros anos por Amado Garra, despois substituído por Manuel Pérez Troncoso, Saturnino Piñeiro e desde decembro de 1927 por Manuel Piñeiro Groba. Era de tendencia republicana e agrarista, aínda que se subtitulou como "independente". Foi o órgano oficial da Federación Provincial Agraria. Por problemas coa Ditadura de Primo de Rivera foi suspendido en reiteradas ocasións, en 1925 pasou a denominarse *El Uma* e entre xaneiro e marzo de 1926 pasou a chamarse *El Agro Celta*. Ofreceu colaboracións literarias que entre 1922 e 1928 apareceron agrupadas na sección "Páxina Enxebre". Entre os seus colaboradores estaban Eugenio Arbones Castellanzuelo, Roxelio Rivero, Jenaro Marinhas del Valle e Ánxel de Cambeses. Rematou a súa edición o 14 de xullo de 1936.

## Véxase tamén 
### Bibliografía 
* 

* 
### Outros artigos 
* *El Uma*
* *El Agro Celta*
* Lista de publicacións impresas da provincia de Pontevedra
Michelle Rodriguez

**Mayte Michelle Rodriguez**, nada o 12 de xullo de 1978 en San Antonio, Texas é unha actriz estadounidense de ascendencia dominico-portorriqueña.

É coñecida polas súas interpretacións nos filmes *The Fast and the Furious*, *Resident Evil*, a serie de televisión *Lost*, e a súa actuación como Trudy, a piloto humana en *Avatar*.

## Traxectoria 
Era unha aspirante a actriz cando topou cun anuncio que informaba dun casting para poder actuar no filme independente e de baixo orzamento *Girlfight*. Michelle gañou ás outras 350 rapazas que se presentaron ó papel, e encarnou a Diana Guzmán, unha adolescente con moitos problemas que decide canalizar a súa agresividade adestrando para tornarse en boxeadora. O traballo de Rodriguez foi recoñecido tanto pola crítica como polo público.

Posteriormente, tivo papeis noutros filmes de éxito, como *The Fast and the Furious* e *Resident Evil*. En 2004, Rodriguez prestou a súa voz para o videoxogo Halo 2, interpretando unha infante da mariña. De 2005 a 2010, interpretou a policía Ana Lucia Cortez na serie de televisión *Lost*.

En 2008, actuou no filme *Battle in Seattle* xunto a Charlize Theron. En 2009 volveu a actuar na cuarta parte da saga de películas de carreiras de coches *Fast & Furious*. Nese mesmo ano interpretou a piloto "Trudy Chacón" no filme de James Cameron *Avatar*.

## Filmografía
Rubén Cela

**Rubén Cela Díaz**, nado en Lugo o 1 de marzo de 1979, é un economista e político galego do BNG.

## Traxectoria 
Licenciado en Economía pola Universidade de Santiago de Compostela, fixo un curso de posgrao de Especialista en Dereito Tributario. Profesionalmente traballa no ámbito da consultaría privada. Milita no nacionalismo desde os dezaseis anos, nos Comités Abertos de Estudantes, nos Comités Abertos de Faculdade (CAF) e en Galiza Nova, organización da cal foi secretario xeral (2000-2004). Así mesmo, foi Director Xeral de Xuventude e Solidariedade da Xunta de Galicia (2006-2009). Foi o responsábel local do Bloque Nacionalista Galego en Santiago de Compostela, onde se postulou para alcalde nas eleccións municipais de 2011, nas cales foi elixido concelleiro (2011-2019). É membro da Executiva Nacional do BNG e preside a Fundación Galiza Sempre.

## Véxase tamén 
### Ligazóns externas 
*Blog de Cela
Alberto Jorge Barreiro

**Alberto Gumersindo Jorge Barreiro**, nado en Santiago de Compostela el  21 de setembro de 1947, é un xuíz galego.

## Traxectoria 
Licenciado en Dereito pola Universidade de Santiago de Compostela, foi xuíz de primeira instancia en Cangas de Narcea (1979), Donostia e en Burgos (1983), e en 1984 noméano xuíz de instrución de Madrid. Posteriormente trasladouse á sala 15 da Audiencia Provincial de Madrid, onde ascendeu a presidente en 2003. En 2004 propóñeno para o Tribunal Supremo de España, pero non é elixido para o cargo ata cinco anos despois, en 2009. É membro da asociación progresista Jueces para la Democracia.

Entre a súa actividade xudicial destaca a sentenza condenatoria ao tenente coronel Emilio Alonso Manglano por un caso de escoitas no CESID, posteriormente anulada polo Tribunal Constitucional, a absolución de Juan José Ibarretxe polas súas conversas con membros de Batasuna, o voto particular contra a ilegalización de Sortu e a instrución do caso contra o tamén xuíz Baltasar Garzón polas súas escoitas a acusados e avogados do caso Gürtel.

Ademais, é profesor asociado de Dereito Penal na Universidade Autónoma de Madrid.

## Vida persoal 
Fillo do médico e profesor Ángel Jorge Echeverri. Sobriño do médico e político Agustín Jorge Echeverri. Irmán do catedrático de dereito penal Agustín Jorge Barreiro, e do médico e catedrático de anatomía humana Francisco Javier Jorge Barreiro.

## Notas
Roller Club Biasca

O **Roller Club Biasca** é un equipo de hóckey a patíns da cidade de Biasca, no Cantón de Tesino (Suíza). Actualmente compite na LNA, a máxima categoría deste deporte en Suíza. É o único equipo de hóckey a patíns da Suíza italiana e foi fundado en setembro de 1985.

Conta no seu palmarés con dous títulos da segunda categoría do hóckey a patíns suízo, a LNB, acadados en 1990 e 1992.

En 1989 e 1992 recibiu o recoñecemento ao mérito deportivo de Biasca, e en 1993 o recoñecemento da asociación de prensa deportiva do Cantón de Tesino.

Dende 1997 xoga os seus partidos como local no novo pavillón multiúsos denominado Palaroller.

## Palmarés 
* **2 LNB:** 1990 e 1992.

## Véxase tamén 
### Ligazóns externas 
* Sitio web oficial
Carlos Arroyo

**Carlos Alberto Arroyo Bermúdez**, nado o 30 de xullo de 1979 en Fajardo, Porto Rico, é un ex xogador de baloncesto profesional portorriqueño, que xogaba de base. Arroyo foi o quinto xogador de Porto Rico en xogar na National Basketball Association (NBA). Na tempada 2008-09, xogou para o Maccabi Tel Aviv na Israeli Basketball Super League, gañando o campionato e sendo nomeado o mellor xogador da final.

Arroyo xogou na NBA, NCAA, e na Liga de baloncesto de Porto Rico cos Cangrejeros de Santurce e os Cariduros de Fajardo. Arroyo tamén xogou en España, no TAU Cerámica e no FC Barcelona. Foi membro da selección portorriqueña de baloncesto que derrotou aos Estados Unidos nos Xogos Olímpicos de 2004. Tamén representou a Porto Rico no Mundial de Baloncesto do Xapón no ano 2006.

## Véxase tamén 
### Ligazóns externas 
* Perfil Carlos Arroyo en NBA.com 
* Web Oficial Carlos Arroyo
Peter Giles (filólogo)

**Peter Giles**, nado en Strichen, Aberdeenshire o 20 de outubro de 1860 e morto o 17 de setembro de 1935 en Cambridge, foi un distinguido filólogo e *Master* do Emmanuel College, Cambridge.

## Traxectoria 
Graduouse na Universidade de Aberdeen e acudiu á Universidade de Cambridge como alumno do Gonville and Caius College en 1882. Obtivo unha clasificación de *first class* nas dúas partes do *Classical Tripos* e de *second class* en historia.

Tras escoitar as clases de Karl Brugmann en Friburgo e Leipzig, Giles levou as ideas dos neogramáticos a Inglaterra na súa única publicación, *A Short Manual of Comparative Philology for Classical Students*, publicada en 1895 e posteriormente traducida ao alemán.

Giles sucedeu a John Peile como *Reader* en filoloxía comparada en Cambridge en 1891, cargo que detentou ata a súa morte.

## Notas 
## Véxase tamén 
### Ligazóns externas 
* Obituario en *Nature*, 25 de setembro de 1935
* Retrato de Peter Giles
Peter Giles

Co nome de **Peter Giles** coñécese, entre outros, a:

***Peter Giles**, un músico.
***Peter Giles**, un filólogo.
RHC Diessbach

O **Rollhockey Club Diessbach** é un equipo de hóckey a patíns da localidade de Diessbach bei Büren, Cantón de Berna (Suíza). O club fundouse en 1984 e actualmente compite na LNA, a máxima categoría do hóckey a patíns helvético.

## Palmarés 
***2 Ligas suízas LNA:** 2013 e 2016

## Véxase tamén 
### Ligazóns externas 
* Sitio web oficial
Remain in Light

***Remain in Light*** é o cuarto álbum de estudio da banda estadounidense de New Wave Talking Heads, editado o 8 de outubro de 1980 a través de Sire Records. Foi gravado entre as Bahamas e os Estados Unidos nos meses de xullo e agosto de 1980, baixo a produción do colaborador do grupo Brian Eno. O álbum chegou ao posto 19 da *Billboard 200* nos Estados Unidos e ao 21 na lista británica de álbums. Foron lanzados dous sinxelos do disco: "Once in a Lifetime" e "Houses in Motion". O traballo foi certificado ouro nos Estados Unidos e o Canadá durante os anos 80.

En xullo de 2016 a publicación dixital Paste colocouno no posto 4 da súa lista dos 50 mellores álbums de postpunk. A revista *Rolling Stone* elixíuno o cuarto mellor álbum dos anos 80.

## Listaxe de cancións 
## Notas
Never Breathe What You Can't See

'''''Never Breathe What You Can't See''''' é un álbum de Jello Biafra e The Melvins. Foi editado o 19 de outubro do 2004 a través do selo Alternative Tentacles, propiedade de Biafra. No libreto dise que Mohamed Atta e John Ashcroft axudaron a Biafra coas letras de "Caped Crusader" (de feito, algunhas liñas son copiadas de ámbolos dous), e convidan ao oínte a "buscar as diferenzas".

## Listaxe de cancións 
Todos os temas compostos por Buzz Osborne e as letras por Jello Biafra, agás onde se indique.
# "Plethysmograph" (Música: Biafra) – 4:49
# "McGruff the Crime Dog" – 4:18
# "Yuppie Cadillac" (Música: Biafra) – 4:31
# "Islamic Bomb" (Música: Biafra) – 6:19
# "The Lighter Side of Global Terrorism" – 4:35
# "Caped Crusader" (Música: Biafra, Osborne) – 6:08
# "Enchanted Thoughtfist" – 4:18
# "Dawn of the Locusts" – 5:12
Ragged Glory

***Ragged Glory*** é un álbum de Neil Young e Crazy Horse editado o 10 de setembro de 1990 a través do selo Reprise Records.

O álbum regresa ao estilo hard rock previamente explorado en *Everybody Knows This Is Nowhere* e *Zuma*. Os dous primeiros temas son cancións de que Young e Crazy Horse compuxeron e interpretaron en directo orixinalmente nos anos 70. "Farmer John" é unha versión dunha canción dos anos 60, composta polo dúo de R&B Don and Dewey e tamén interpretada pola banda de garage rock The Premiers. Young revelou que a canción "Days that Used to Be" está inspirada no tema de Bob Dylan "My Back Pages". "F*!#in' Up" é versionada frecuentemente por Pearl Jam ao vivo.

## Listaxe de cancións 
Todos os temas compostos por Neil Young agás onde se indique.
Them Crooked Vultures (álbum)

***Them Crooked Vultures*** é o álbum de estrea do supergrupo estadounidense Them Crooked Vultures, editado o 16 de novembro do 2009. O primeiro sinxelo do álbum, "New Fang", lanzouse o 26 de outubro, seguido por "Mind Eraser, No Chaser" o 3 de novembro. O álbum estreouse no número 12 da lista *Billboard 200*, vendendo unhas 70.000 unidades a súa primeira semana nos Estados Unidos.

O tema "Dead End Friends" aparece no videoxogo *Rock Band 3*, mentres que "Scumbag Blues" está en *Guitar Hero: Warriors of Rock* e *Gran Turismo 5*.

## Listaxe de cancións 
Todos os temas compostos por Them Crooked Vultures.
# "No One Loves Me & Neither Do I" - 5:10
# "Mind Eraser, No Chaser" - 4:07
# "New Fang" - 3:49
# "Dead End Friends" - 3:15
# "Elephants" - 6:50
# "Scumbag Blues" - 4:26
# "Bandoliers" - 5:42
# "Reptiles" - 4:16
# "Interlude with Ludes" - 3:45
# "Warsaw or the First Breath You Take After You Give Up" - 7:50
# "Caligulove" - 4:55
# "Gunman" - 4:45
# "Spinning in Daffodils" - 7:28
Auf der Maur

***Auf der Maur*** é o álbum de estrea en solitario da artista canadense Melissa Auf der Maur, antiga baixista das bandas Hole e The Smashing Pumpkins. O disco foi editado o 1 de xuño do 2004 a través do selo Capitol Records.

## Listaxe de cancións 
Todos os temas compostos por Melissa Auf der Maur, agás onde se indique.
# "Lightning Is My Girl"&nbsp;– 4:09
# "Followed the Waves"&nbsp;– 4:48
# "Real a Lie" (Auf der Maur, Steve Durand)&nbsp;– 4:22
# "Head Unbound"&nbsp;– 3:58
# "Taste You"&nbsp;– 4:39
# "Beast of Honor"&nbsp;– 3:27
# "I'll Be Anything You Want" (Auf der Maur, Josh Homme)&nbsp;– 2:57
# "My Foggy Notion"&nbsp;– 4:48
# "Would If I Could"&nbsp;– 3:40
# "Overpower Thee" (Auf der Maur, Homme) &nbsp;– 2:35
# "Skin Receiver" (Steve Durand) &nbsp;– 3:35
# "I Need I Want I Will" (Auf der Maur, Homme) &nbsp;– 7:32"Untitled" (canción oculta coa avoa de Melissa Auf der Maur cantando)"Taste You" (versión francesa) (canción oculata que non aparece na edición británica)
Sasha Pavlović

**Aleksandar "Sasha" Pavlović** (serbio cirílico: Александар "Саша" Павловић), nado en Bar o 15 de novembro de 1983, é un xogador profesional de baloncesto serbio que actualmente é axente libre.

## Traxectoria deportiva 
Pavlović foi seleccionado polos Utah Jazz na 19ª posición do Draft de 2003, e xogou en Utah unha tempada antes de ser traspasados aos Cleveland Cavaliers. Na súa primeira tempada na liga fixo 4.8 puntos por partido, o mesmos que na súa primeira tempada en Cleveland. O 30 de xaneiro de 2007, tras saír de titular ante os Golden State Warriors, anotou 24 puntos, a súa mellor marca na NBA. Dende entón, o seu número de minutos de xogo aumentou de forma moi considerable.

En catro anos na liga, Pavlović fixo practicamente 4.8 puntos en todas as tempadas, excepto na 2004-05, na cal os seus números foron de 4.5 puntos por partido, e na 2006-07, na que levaba 4.8 ata o seu partido contra Golden State. Ao final, rematou con 9 puntos por partido, e dende febreiro de 2007, 11.2 puntos.

O 10 de xaneiro de 2011 asinou un contrato de 10 días cos Dallas Mavericks, e tras finalizar o seu segundo contrato co equipo, foi fichado polos New Orleans Hornets. O 3 de marzo de 2011 asinou cos Boston Celtics.

O 20 de xullo de 2012, Pavlović foi traspasado ós Portland Trail Blazers nun traspaso entre tres equipos.

Tras a secesión de Montenegro, Pavlovic elixiu xogar con Serbia.

## Notas 
## Véxase tamén 
### Ligazóns externas 
* NBA.com Profile - Aleksandar Pavlovic 
* ESPN.com Profile - Aleksandar Pavlovic 
* b92.net Article - Aleksandar Pavlovic
Pepe Viyuela

**José Viyuela Castillo**, nado en Logroño o 2 de xuño de 1963, máis coñecido como **Pepe Viyuela**, é un actor, pallaso, poeta e humorista rioxano licenciado en Filosofía.

## Traxectoria 
Amais de Filosofía, Viyuela estudou Arte dramática, iniciándose no mundo da interpretación con parodias con obxectos e sen palabras. A súa primeira aparición televisiva foi en *Un, dos, tres...responda otra vez* como humorista, coa súa famosa frase «*Pero, ¿esto qué es?*», e co seu número máis coñecido, no que se vía atrapado por unha cadeira pregable.

Como actor traballou con Julio Medem en *Tierra* (1995). Posteriormente interpretou a Filemón nas dúas películas baseadas en Mortadelo e Filemón: *La gran aventura de Mortadelo y Filemón* (Javier Fesser, 2003) e *Mortadelo y Filemón. Misión: Salvar la Tierra* (Miguel Bardem, 2008). En teatro participou no Festival de Teatro Clásico de Mérida, con *Androcles y el león* (1999), de George Bernard Shaw, *Rómulo el grande* (2005), de Friedrich Dürrenmatt e *Miles Gloriosus* (2008), de Plauto. En 2009 protagonizou, xunto a Teté Delgado, *El pisito*. En televisión participou na serie *Aída* no papel de Chema o tendeiro. Fixo papel de dobraxe ao castelán en *Open Season*.

En 2003 publicou a novela *Bestiario del circo*, con prólogo de Andrés Aberasturi. Gañou a segunda edición do Premio Internacional de Poesía Margarita Hierro co seu primeiro poemario, *Y amarte sin saber*. A obra consta de 51 poemas e está dedicada a Margarita Hierro e a Manolo Romero, cunha ilustración na portada de José Hierro. En 2008 publicou o seu segundo poemario, *Las letras de tu nombre*.

É vicepresidente da ONG Payasos Sin Fronteras e socio honorífico da ONG Amigos de la Tierra.

## Filmografía 
* *Tierra* (Julio Médem, 1996).
* *El milagro de P. Tinto* (Javier Fesser, 1998).
* *La gran aventura de Mortadelo y Filemón* (Javier Fesser, (2003).
* *Di que sí* (Juan Calvo, 2004).
* *Escuela de seducción* (Javier Balaguer, 2004).
* *Mortadelo y Filemón. Misión: Salvar la Tierra* (Miguel Bardem, 2008).

## Televisión 
* "Hogar cutre hogar", sketches dentro do programa e sección *Pero ¿esto qué es?* (1991).
* *Un, dos, tres... responda otra vez* (1993-2004).
* *Manos a la obra* (1997).
* *Aída* (Telecinco, 2005-) como *Chema*.
* *En clave de Ja* (Televisión Canaria, 2010).
* *Museo Coconut* (Neox, 2010-) como o *Ministro de Agricutura y Pesca*.

## Notas